Asteridene tilsvarer delvis underklassen Asteridae i Cronquist- og Takhajan-systemene og gruppen samkronede (Sympetalae) i eldre systematikk. Tidligere var systematikken basert på morfologiske trekk, men APG-systemene bruker resultater fra DNA-sekvensering. APG IV-systemet (2016) opererer med 17 ordener og 99 familier innenfor asteridene. De gruppene og familiene som er vanlige i Norden, gjengis nedenfor med hovednavn i normal skrift. Hovednavn i skrift angir ordener eller familier som utelukkende vokser utenfor Norden og som i 2007 ikke inngår i den nordiske floraen. Ikke alle familier er nevnt, men en fullstendig oversikt finnes i artiklene for hver orden.